Έχοντας υπόψη: Το π.δ. 133/1992 «Η επιβολή υγειονομικών και λοιπών μέτρων για τη προστασία και εξυγίανση της κτηνοτροφίας από λοιμώδη και παρασιτικά νοσήματα των ζώων» (Α’66). Το π.δ. 37/2005 «Μέτρα για την καταπολέμηση της Αφρικανικής Πανώλους των χοίρων και τροποποίηση του παραρτήματος Ι του π.δ. 138/1995 (Α΄88) σε συμμόρφωση προς την Οδηγία 2002/60/ΕΚ του Συμβουλίου» (Α΄56) και ιδίως το άρθρο 26 αυτού. Την υπ’ 260918/22.01.2009 υπουργική απόφαση «Σχέδιο αντιμετώπισης έκτακτης ανάγκης για την καταπολέμηση της Αφρικανικής Πανώλους των Χοίρων (Α.Π.Χ)» (Β΄75). Τον Κανονισμό (EE) 2016/429 του Ευρωπαϊκού Κοινοβουλίου και του Συμβουλίου της 9ης Μαρτίου 2016 σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων»). Τον κατ’ εξουσιοδότηση Κανονισμό (ΕΕ) 2020/687 της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων. Τον Εκτελεστικό Κανονισμό (ΕΕ) 2021/605 της Επιτροπής της 7ης Απριλίου 2021 για την θέσπιση ειδικών μέτρων ελέγχου για την αντιμετώπιση της αφρικανικής πανώλης των χοίρων. Tο υπό στοιχεία SANTE/7113/2015(SANTE 29.04.2020)- Rev .12, έγγραφο εργασίας της Ευρωπαϊκής Επιτροπής όπως τροποποιήθηκε και ισχύει με θέμα « Στρατηγική προσέγγιση στην διαχείριση της Αφρικανικής Πανώλης των Χοίρων για την Ευρωπαϊκή Ένωση». Την 4 του άρθρου εικοστού τέταρτου, της Πράξης Νομοθετικού Περιεχομένου «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19» (Α΄64), όπως κυρώθηκε με το άρθρο 3 του 4682/2020 (Α΄76). Τον 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης των κυβερνητικών οργάνων και της κεντρικής δημόσιας διοίκησης» (Α΄133). Τον 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α΄87). Το άρθρο 90 του Κώδικα Νομοθεσίας για την κυβέρνηση και τα κυβερνητικά όργανα» (π.δ. 63/2005, Α΄ 98), το οποίο διατηρήθηκε σε ισχύ με την 22 του άρθρου 119 του 4622/2019 (Α΄133). Του π.δ. 97/2017 «Οργανισμός Υπουργείου Αγροτικής Ανάπτυξης και Τροφίμων» (Α΄138). Το π.δ. 83/2019 (Α΄121) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών». Την υπ’ 5359/10.08.2020 κοινή απόφαση του Πρωθυπουργού και του Υπουργού Αγροτικής Ανάπτυξης και Τροφίμων «Ανάθεση αρμοδιοτήτων στην Υφυπουργό Αγροτικής Ανάπτυξης και Τροφίμων, Φωτεινή Αραμπατζή» (Β΄3374). Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Σκοπός της παρούσας απόφασης είναι: Για τις ανάγκες της παρούσης ισχύουν οι ακόλουθοι ορισμοί: (α) «Μη Εμπορική Χοιροτροφική Εκμετάλλευση Οικογενειακού Τύπου»: η εκμετάλλευση που διαθέτει χοίρους (Sus scrofa domesticus) αποκλειστικά για ιδιοκατανάλωση, οι οποίοι διατηρούνται εντός της περιφραγμένης ιδιοκτησίας του κατόχου τους και αποκλειστικά δεν υπερβαίνουν τους πέντε (5) παχυνόμενους χοίρους χωρίς γεννήτορες. (β) «Συστηματική Χοιροτροφική Εκμετάλλευση»: κάθε χοιροτροφική εκμετάλλευση εκτός της περίπτωσης (α) του παρόντος άρθρου η οποία διαθέτει αποκλειστικά και μόνο στεγασμένες εγκαταστάσεις εντός των οποίων διαβιούν οι χοίροι. (γ) «Αγελαία Χοιροτροφική Εκμετάλλευση»: κάθε χοιροτροφική εκμετάλλευση η οποία διαθέτει στεγασμένες εγκαταστάσεις και περιφραγμένες εκτάσεις εντός των οποίων διαβιούν οι χοίροι. (δ) «Ανεπιτήρητος Χοίρος»: ο χοίρος ο οποίος εντοπίζεται εκτός της περιφραγμένης εκμετάλλευσης του κατόχου του, άνευ επιτήρησης και φέρει είτε δεν φέρει σήμανση. (ε) «Παθητική Επιτήρηση»: η συλλογή και εργαστηριακή εξέταση, δειγμάτων αίματος και ιστών, νεκρών χοίρων ή χοίρων με ύποπτα συμπτώματα ή παθολογοανατομικά ευρήματα συμβατά με την ΑΠΧ. (στ) «Ενεργητική Επιτήρηση»: η συλλογή δειγμάτων αίματος από χοίρους χωρίς ύποπτα συμπτώματα, ανάλογα με την επιδημιολογική εξέλιξη του νοσήματος και την ανάλυση κινδύνου. Αρμόδιες Αρχές για την κατάρτιση, υλοποίηση, συντονισμό, εποπτεία, αξιολόγηση και τροποποίηση του παραπάνω προγράμματος είναι: Η Διεύθυνση Υγείας των Ζώων (Τμήμα Λοιμωδών και Παρασιτικών Νοσημάτων), εν συντομία ΔΥΖ, της Γενικής Διεύθυνσης Κτηνιατρικής του Υπουργείου Αγροτικής Ανάπτυξης και Τροφίμων (Υπ.Α.Α.Τ.), η οποία είναι αρμόδια για: Το Εθνικό Εργαστήριο Αναφοράς για την Αφρικανική Πανώλη των Χοίρων της Διεύθυνσης Κτηνιατρικού Κέντρου Αθηνών (Νεαπολέως 25, Αγία Παρασκευή, 15341 Αθήνα), το οποίο είναι αρμόδιο για: Οι Διευθύνσεις Κτηνιατρικής των Περιφερειών, οι οποίες είναι αρμόδιες για την εφαρμογή του προγράμματος και συγκεκριμένα: Οι Κτηνιατρικές Υπηρεσίες των Περιφερειακών Ενοτήτων (Τμήματα Κτηνιατρικής των Διευθύνσεων Αγροτικής Οικονομίας και Κτηνιατρικής - ΔΑΟΚ, Διευθύνσεις ή Υποδιευθύνσεις), οι οποίες είναι αρμόδιες για την εφαρμογή του προγράμματος και συγκεκριμένα: Την έλεγχο εφαρμογής των μέτρων βιοασφάλειας του άρθρου 5. Το πρόγραμμα επιζωοτιολογικής επιτήρησης της Αφρικανικής Πανώλης των Χοίρων υλοποιείται με την εφαρμογή Παθητικής επιτήρησης σε χοίρους σε ολόκληρη την επικράτεια, δηλαδή με τη συλλογή και εργαστηριακή εξέταση δειγμάτων αίματος και ιστών, νεκρών χοίρων ή χοίρων με ύποπτα συμπτώματα ή παθολογοανατομικά ευρήματα συμβατά με την ΑΠΧ. Ειδικά στις απαγορευμένες περιοχές ως προς την Αφρικανική Πανώλη των Χοίρων σύμφωνα με τον Εκτελεστικό Κανονισμό (ΕΕ) 2021/605, καθώς και στις περιοχές που χαρακτηρίζονται υψηλού κινδύνου, οι αρμόδιες κτηνιατρικές αρχές προβαίνουν σε δειγματοληψία σε κάθε συστηματική χοιροτροφική εκμετάλλευση των παραπάνω περιοχών σύμφωνα με το εδάφ. ii του σημείου γ της 1 του άρθρου 16 του παραπάνω Κανονισμού. Επιπρόσθετα, στο πλαίσιο του προγράμματος αυτού εφαρμόζεται, με απόφαση του Προϊσταμένου της Γενικής Διεύθυνσης Κτηνιατρικής του Υπουργείου Αγροτικής Ανάπτυξης και Τροφίμων στις Περιφερειακές Ενότητες της χώρας, ανάλογα με την επιδημιολογική εξέλιξη του νοσήματος και την ανάλυση κινδύνου, επιπλέον της Παθητικής Επιτήρησης, Ενεργητική Επιτήρηση με συλλογή δειγμάτων αίματος από χοίρους χωρίς ύποπτα συμπτώματα. Ειδικά στις απαγορευμένες περιοχές ως προς την Αφρικανική Πανώλη των Χοίρων σύμφωνα με τον Εκτελεστικό Κανονισμό (ΕΕ) 2021/605, καθώς και στις περιοχές που χαρακτηρίζονται υψηλού κινδύνου οι αρμόδιες κτηνιατρικές αρχές προβαίνουν σε δειγματοληψία των προς μετακίνηση χοίρων σύμφωνα με το σημείο γ της 1 του άρθρου 15 του παραπάνω Κανονισμού. Ελάχιστες απαιτήσεις βιοασφάλειας για τις χοιροτροφικές εκμεταλλεύσεις των περιπτώσεων (α), (β) και (γ) του άρθρου 2 της παρούσης: Απαγορεύεται η χρήση διατροφικών υπολειμμάτων για την σίτιση χοίρων και η απομάκρυνση των ζωικών υποπροϊόντων να γίνεται σύμφωνα με τον Κανονισμό (ΕΚ) αριθ. 1069/2009. Eπιπρόσθετες απαιτήσεις βιοασφάλειας για τις χοιροτροφικές εκμεταλλεύσεις της περίπτωσης (β) του άρθρου 2 της παρούσης πλέον των απαιτήσεων του σημείου 1 του παρόντος άρθρου: Ο έλεγχος των μέτρων βιοασφάλειας του άρθρου 5 πραγματοποιείται με επιτόπιες επισκέψεις από κτηνιάτρους των αρμόδιων κτηνιατρικών υπηρεσιών των Π.Ε. σε όλες τις χοιροτροφικές εκμεταλλεύσεις της επικράτειας, σε συχνότητα τουλάχιστον μία φορά ανά έτος με βάση την ανάλυση επικινδυνότητας, και περιλαμβάνει: Τον έλεγχο της τήρησης από τις χοιροτροφικές εκμεταλλεύσεις των μέτρων βιοασφάλειας του άρθρου Κατά τον επιτόπιο έλεγχο θα χρησιμοποιείται το Έντυπο Ελέγχου Μέτρων Βιοασφάλειας για τις χοιροτροφικές εκμεταλλεύσεις του παραρτήματος της παρούσας. Με απόφαση των αρμόδιων κτηνιατρικών αρχών των ΠΕ της χώρας και υπό την επίβλεψη και καθοδήγησή τους : (α) Οι χοίροι, οι οποίοι παραμένουν ανεπιτήρητοι ή διαβιούν σε μη καταγεγραμμένες εκτροφές μετά από δύο διαδοχικές ανακοινώσεις ή ειδοποιήσεις, σε διάστημα δύο ημερών, των αρμόδιων κτηνιατρικών αρχών για την περισυλλογή ή και καταγραφή από τους κατόχους τους θανατώνονται εντός πέντε (5) εργάσιμων ημερών από τη δεύτερη ανακοίνωση. (β) Οδηγούνται σε άμεση σφαγή ή θανατώνονται οι χοίροι μη εμπορικών χοιροτροφικών εκμεταλλεύσεων οικογενειακού τύπου σε όλη την επικράτεια στις οποίες κατόπιν επιτόπιων ελέγχων της 6 του άρθρου 6 της παρούσας διαπιστώνεται μη συμμόρφωση στις συστάσεις των αρμόδιων αρχών στις απαιτήσεις βιοασφάλειας που προβλέπονται στην 1 του άρθρου 5 της παρούσας. (γ) Θανατώνονται οι χοίροι μη εμπορικών χοιροτροφικών εκμεταλλεύσεων οικογενειακού τύπου στις οποίες κατόπιν επιτόπιων ελέγχων του άρθρου 6 διαπιστώνεται μη συμμόρφωση στις απαιτήσεις βιοασφάλειας που προβλέπονται στην 1 του άρθρου 5, στις ζώνες προστασίας και επιτήρησης, όπως αυτές καθορίζονται μετά από την επιβεβαίωση κάθε κρούσματος ΑΠΧ. (δ) Οδηγούνται σε άμεση σφαγή οι χοίροι μη εμπορικών χοιροτροφικών εκμεταλλεύσεων οικογενειακού τύπου, στις οποίες κατόπιν επιτόπιων ελέγχων του άρθρου 6 της παρούσας διαπιστώνεται συμμόρφωση με τις απαιτήσεις βιοασφάλειας που προβλέπονται στην 1 του άρθρου 5, σε περιοχές εντός των ζωνών προστασίας και επιτήρησης, όπως αυτές καθορίζονται μετά από την επιβεβαίωση κάθε κρούσματος ΑΠΧ. (ε) Οδηγούνται σε άμεση σφαγή σύμφωνα με τις διατάξεις του Σχεδίου Έκτακτης Ανάγκης για την Αντιμετώπιση της ΑΠΧ, οι χοίροι μη εμπορικών χοιροτροφικών εκμεταλλεύσεων οικογενειακού τύπου σε περιοχές εκτός ζωνών προστασίας και επιτήρησης και οι χοίροι συστηματικών εκμεταλλεύσεων σε περιοχές εντός και εκτός ζωνών προστασίας και επιτήρησης, στις οποίες κατόπιν επιτόπιων ελέγχων του άρθρου 6 της παρούσας διαπιστώνεται μη συμμόρφωση στις συστάσεις των αρμόδιων αρχών στις απαιτήσεις βιοασφάλειας που προβλέπονται στο άρθρο 5. Η θανάτωση και η υγειονομική ταφή των ανεπιτήρητων χοίρων διενεργείται σε συνεργασία με τους αντίστοιχους Δήμους της χώρας σύμφωνα με την 4 του άρθρου 24 της Πράξης Νομοθετικού Περιεχομένου «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19» (Α΄64). Οι κάτοχοι των χοίρων των περιπτώσεων (α), (β), (γ) και (ε) της 1 του παρόντος άρθρου, δεν δικαιούνται καταβολής αποζημίωσης σύμφωνα με την κοινή υπουργική απόφαση που αφορά στις οικονομικές αποζημιώσεις και ενισχύσεις που προκύπτουν από την επιβολή κτηνιατρικών μέτρων εξυγίανσης του ζωικού κεφαλαίου, όπως κάθε φορά ισχύει. Στους μη συμμορφούμενους με τις διατάξεις της παρούσας απόφασης, επιβάλλονται οι διοικητικές και ποινικές κυρώσεις που προβλέπονται στα άρθρα 23 και 27 του 4235/2014 (Α΄32), καθώς και κάθε κύρωση που προβλέπεται από το ν.δ. 86/1969 «Δασικός Κώδικας» (Α΄ και την περιβαλλοντική νομοθεσία. Προσαρτάται στην παρούσα απόφαση παράρτημα το οποίο αποτελεί αναπόσπαστο μέρος αυτής. (Ακολουθεί Παράρτημα)